Redaksioneel – 7/06/2012 | Die Vryburger
Redaksioneel – 7/06/2012
June 5, 2012 - Redaksioneel - 4 comments
Die koms van "Die Vryburger" as e-koerant het soos 'n vars bries kom spoel oor elke Boere-Afrikaner wat oor die internet beskik
Dit eindig ook nie daar nie, want ons weet dat hierdie koerant uitgedruk word om aan ander te gee wat nie internet geniet nie.
Weliswaar kan gevra word waarom die koerant se naam "Die Vryburger" is.
Die vryburgers aan die Kaap die Goeie Hoop was Christen gelowiges. Met die koms van die Franse Hugenote het landbou sy eerste sterk tree gegee, maar het die Protestant en Calvinis ook 'n holte vir die voet gevind. Daardie vryburgers sou later na die Oosgrens trek om weg te kom van Britse oorheersing. Hulle sou daarna weer moes trek, hierdie keer die onbekende Noorde in.
Die vreemde optrede van sogenaamde behoudende volksgenote het aanleiding gegee tot die ontstaan van "Die Vryburger". Hulle wat gister en eergister nog stryders was, het duur gekoopte eiendom verruil vir lensiesop van 'n gemengde vakbond.
"Die Vryburger" sal saam met elke behoudende volksgenoot stry om die verlore vryheid te herwin. Vryheid in 'n eie land, vryheid onder die heerskappy van ons volk se eie regeerders soos deur die volk vir die volk verkies is.
Geroep tot die stryd om volkome vryheid kan elke medewerker (of is dit Vryburgers) van hierdie koerant uitroep:
"….ons kan en wil geen slawe wees nie!"
4 thoughts on "Redaksioneel – 7/06/2012"
Donovan June 20, 2012 at 5:47 pm
Op so manier kan ons die wereld verander, ek is n natuur liefhebber en bome is vir my n groot passie, deur alles te digitaliseer sal ons minder papier gebruik, al die data kan beskerm word teen virusse, ons sal meer krag gebruik,selfs wanneer battery motors ten volle in werking kom,dit is belangrik vir alle krag stasies wat gebou word nie die verkeerde krag stasies is wat net nog meer besoedel nie.anders wat help dit ons kom op met al hierdie idees maar ons verander nie die manier hoe ons krag opwek nie
Henry Botha June 21, 2012 at 9:07 am
'n Papierlose omgewing is al sedert die vroee tagtigs 'n vooruitsig, maar ons wag steeds dat die 'n werklikheid moet word. Ek bly maar skepties oor die vervanging van papier deur die elektronika.
Olga July 1, 2012 at 4:10 pm
Ja die tablette is wonderlik maar nie bekostigbaar veral vir pensioenarisse nie.
Pietafew October 4, 2012 at 4:17 pm
Daar is darem al 'n paar windmeules onder in die Kaap opgerig, maar verreweg nog gans te min! Van die ANC-geledere kan nog nie hul hande uit die steenkoolmyne uit kry nie. Daar is mos nog gans te veel geld wat so verlore sal gaan! En wat van al die garage – eienaars? Die sal ander jobs moet kry. En natuurklik al die motors sal moet aanpas …. Kan miskien 'n kopseer wees.
Wie van ons kan nog almal fietsry?
Texas het oorgegaan om windmeul-aanlegte op te rig en het, sover dit my kennis strek, naas Nederland seker van die meeste windmeulaanlegte.
Nie alle dele van ons land is geskik vir die oprigting van hierdie windmeules nie – blykbaar nie genoeg wind nie!